Константин Величков
Гнездата

chitanka.info

О, не разваляйте гнездата,

които птиците си вият,

де пролет снасят си яйцата

и лете пилците си крият.

Какво би майка ви казала,

да биха люди зли сломили

оная красна люлка мала,

де спят братчетата ви мили?

Бог учи птиците да правят

тъй здраво в шумата гнездата,

къде се раждат и остават,

доде им порастат крилцата.

Със какви трудове големи

и постоянство ги изграждат

и колко трябва много време

сламка по сламка да наряждат!

Как трябова жесток да бъде,

кой къщицата им разбие,

бащата, майката пропъди

и пиленцата им убие!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.